Карный лагер Думен

**Думен** быв карный лагер коло мѣста Рахово установленый 20.&nbsp;новембра 1938 на образ нацистичных гитлеровскых лагрох. Установив го новый премьер Подкарпатской Руси Волошин.
 

## Предистория
Мниховска догода (30.&nbsp;септембер 1938) отворила скриньку Пандоры и сосѣды Подкарпатской Руси зачали выступати з териториалными претензиями, опираючи ся при тых на подтримку Германии, котру старали ся зыскати дипломатичныма и иншыма способами.

В октобрѣ 1938 Польща, въедно з нацистичнов Германиев, ввела войско и окуповала Тѣшинску область Чехословакии, прилучивши ю ку Польщи як Западно-тѣшинскый повѣт (Powiat cieszyński zachodni).

В Жилинѣ представителѣ словацкых партий такой выголосили автономию Словакии (6.&nbsp;октобер 1938). В тяжкой ситуации парламент в Празѣ мусѣв нараз тоту автономию легислативно утвердити, а президент Емил Гаха именовав Йозефа Тиса премьером автономной Словакии. Мадярщина жадала достати етничны мадярскы землѣ и Тисови Мниховска догода нарядила под трема мѣсяцями догварити ся мирно з сосѣдом, што было нереално.

По заарештованю Андрея Бродия в Празѣ про Подкарпатску Русь было меноване нове проукраинске правительство з предсѣдником Августином Волошином (26.&nbsp;октобра 1938). Мадярщина жадала вернути собѣ цѣле Подкарпатя (Kárpátalja), жебы одновити историчну границю з Польщов, што было и жаданьем Польщи, котрого ся домогали не лем дипломатично, але и засылаючи терористичны боевы группы зо своих територий. Волошин мусѣв завести строгы мѣры против вонкашного неприятеля и своих политичных противникох в краю. При тому, подобно Тисови, ориентовав ся на взор Германии, не маючи ниякого иншого союзника. З боку Германии достав обѣцяня, же она не допустить захват края Мадярщинов.

## Основаня карного лагра Думен

В новембрѣ, децембрѣ 1938 року «Урядовий вістник» Подкарпатской Руси ряснѣе судовыма рѣшенями о конфишкованю накладох и закрытю новинок, котры выступили з критиков власти. Тото была звычайна практика того часу ай во Словакии, ай в протекторатѣ Богемия. Але  скоро уже того не было доста, и 18.&nbsp;новембра 1938 А.&nbsp;Волошин подписав роспоряджѣня о заряджѣню на горѣ Думен коло Рахова «концентраційного табора».

Меджи первыма лагерниками было новинарѣ зоз севлюшской новинкы «Тиса» въедно з редактором Василем Сцитовскым, пак священикы, учителѣ и т.&nbsp;п. Часопис «Тиса», по думцѣ правительства, загрожовав «публичный лад та безпеку, як і інші інтереси нашої держави... з окрема зі змісту статей ‘Хлѣба и роботы, а не летучок’» и др...

Лагер ся став мѣстом интернованя ай Русинох русинской и русофилской орьентации. Охранну службу в лагру забеспечовали члены Карпатской Сѣчи. 

Еще еден лагер быв под Свалявов, про западны округы. Прокурор Велико-Березнянского округа жадав сурову кару про газдыню Елизавету Проскопф за ей слова: «Волошин дурный и цѣла влада дурна».  
## Лагерный режим и резултаты фунгованя
Хоть А.&nbsp;Волошин назвав лагер концентрачным, в реалности лагер ани здалека не быв подобный нацистичным гитлеровскым. Окремы жерела твердять, же за цѣлый час фунгованя лагра (децембер 1938&nbsp;– марец 1939) было там до 30&nbsp;лагерникох, а было им дозволене час од часу выпросити ся и навщѣвити во своих социалных потребох недалеке Рахово.

## Жерела
* Магочій П.Р., Поп І. (ред.) Енциклопедія історії та культури карпатських русинів. Ужгород. Вид. В. Падяка, 2010.
* 
* 
* Пушкаш А.И. Цивилизация или варварство.  Институт славяноведения РАН. М. «Европа», 2006. 
* Разгулов Валерий. Белая книга. Издательский центр газеты «Карпатская панорама», 1999.
## Одказы
* Каревин А. Еще один украинский президент-2
*  Урядовий вістник правительства Підкарпатської Руси, ч.3.
*  То же, ч.4.
## Референции

 Катеґорія:Підкарпатьска Русь
Катеґорія:Концентрачны лагры